VEGA præsenterer

**The Fall of Troy indtager Lille VEGA med deres hårdtslående comeback album**  
*Den amerikanske post-hardcore trio opnåede noget nær kult-status i starten af nullerne, da de debuterede med et hårdtslående rockalbum. Efter syv års pause udgiver de deres femte studiealbum og drager på turné.*

[The Fall of Troy](https://www.facebook.com/thefalloftroy) er et ambitiøst band. Efter syv års pause fra landevejene og studiet vender de nu stærkt tilbage med deres femte studiealbum *OK*, som udkommer i dag. Med en ny artistisk tilgang vasker bandet fortiden væk på den måde, man kender dem bedst: Gennem hårdtslående, progressiv rock. De tre bandkammerater (Thomas Erak, Andrew Forsman og Tim Ward) fra Washington finder inspiration i både avantgardistiske eksperimenter og den mere traditionelle heavy-scene.

Trods den lange pause med soloprojekter har The Fall of Troy fundet tilbage til deres karakteristiske metal-influerede lyd. Men alligevel kan bandet ikke sættes i bås. Musikken kan være “knogleknusende”, men bærer samtidig præg af melodiske passager.

**Rutinerede punkrødder med en mission**

For det sammentømrede band handler livet i musikken om meget mere end en vild rock’n’roll-tilværelse. De vil skabe en bevægelse i musikbranchens musikalske klima.

*“Jeg ønsker at tage del i endnu en rockrevolution,”* siger bandets frontmand, Thomas Erak. *“Jeg vil gerne se alle de gode bands denne verden gå sammen og vende tingene igen. Vi har brug for endnu et Nirvana, vi har brug for endnu et Rage Against The Machine, vi har brug for endnu et Bad Brains. Det er ikke, fordi jeg sammenligner vores band med dem, men det er det, der er brug for.”*

De musikalske idoler er tydelige at høre i The Fall of Troy’s musikalske udtryk. Det længe ventede album emmer af kreativitet, headbanging-potentiale og rebelsk charme.

Men mest af alt er bandet et live-act. Deres shows er medrivende og energiske, og de rutinerende rockdrenge kan slet ikke vente med at komme ud på landevejene igen.

*“Vi stræber stadig efter perfektion. Hvis man føler, at man allerede har opnået alt det, man ville, burde man slet ikke lave musik længere.”*

Lyt til den nye single her:  
<https://www.youtube.com/watch?v=8aCChmnwhe8>

**Fakta om koncerten:**

The Fall of Troy (US)

Torsdag den 9. september 2016 kl. 22.00

Lille VEGA, Enghavevej 40, 1674 København V

Billetpris 140 kr. + gebyr

Læs mere om koncerten og køb billet HER